CELEX: 62021TN0790
Language: sk
Date: 2021-12-22 00:00:00
Title: Vec T-790/21: Žaloba podaná 22. decembra 2021 – PL/Komisia

14.2.2022   
            
            
               SK
            
            
               Úradný vestník Európskej únie
            
            
               C 73/58
            
         
      Žaloba podaná 22. decembra 2021 – PL/Komisia
      (Vec T-790/21)
      (2022/C 73/73)
      Jazyk konania: francúzština
      
         Účastníci konania
      
      
         Žalobca: PL (v zastúpení: N. de Montigny, advokátka)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Generálneho riaditeľstva pre ľudské zdroje a bezpečnosť o preradení zo 16. februára 2021,
               
            
                  —
               
               
                  ak je to potrebné zamietol sťažnosť podanú na základe článku 22c zo 16. septembra 2021,
               
            
                  —
               
               
                  vyhlásil a určil nečinnosť Komisie v rozsahu, v akom neprijala opatrenia na vykonanie rozsudku Všeobecného súdu z 15. apríla 2015 a 13. decembra 2018 v súlade s ich odôvodneniami, a porušenie právnej sily rozhodnutej veci Komisiou,
               
            
                  —
               
               
                  uložil Komisii povinnosť zaplatiť sumu vo výške 250 000 eur ako náhradu spôsobenej majetkovej ujmy, ako aj sumu vo výške 100 000 eur ako náhradu spôsobenej nemajetkovej ujmy,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod sa zakladá na nedostatku právomoci správneho orgánu, ktorý zamietol sťažnosť žalobcu.
               
            
                  2.
               
               
                  Druhý žalobný dôvod sa zakladá na porušení článku 266 ZFEÚ, právnej sily rozhodnutej veci, zásady zákazu retroaktivity a na zneužití konania, na porušení procesných záruk, práva byť účinne vypočutý a v súlade s cieľom, ktorý má toto právo dosiahnuť. Tento žalobný dôvod sa delí na tri časti:
                  
                              —
                           
                           
                              prvá časť sa zakladá na porušení práva žalobcu na obranu, práva byť vypočutý, na neexistencii vyšetrovania zo strany administratívy, porušení zásady kontradiktórnosti a zásady rovností zbraní, porušení článku 41 Charty základných práv Európskej únie a práva na riadnu správu vecí verejných, ako aj na nedodržaní primeranej lehoty,
                           
                        
                              —
                           
                           
                              druhá časť sa zakladá na priznaní neexistencie dodržania procesného účelu a na zneužití konania, nesplnení povinnosti starostlivosti a ochrany viazanú na informátora,
                           
                        
                              —
                           
                           
                              tretia časť sa zakladá na porušení zásad a pravidiel týkajúcich sa retroaktivity a právnej istoty, ktorá sa ňu viaže, na porušení zásady (objektívnej a subjektívnej) nestrannosti, na neochote prijať rovnaké rozhodnutie s rovnakým dosahom a založené na tých istých dôvodoch namiesto kompenzácie straty príležitostí konať na čas a efektívne v súlade s procesnými právami žalobcu.
                           
                        
            
                  3.
               
               
                  Tretí žalobný dôvod sa zakladá na porušení článku 22a Služobného poriadku úradníkov Európskej únie (ďalej len „služobný poriadok“), povinnosti pomoci a starostlivosti v rámci postupu preradenia, článku 22 c služobného poriadku a ochrany viazanej na whistleblowers, povinnosti náležitej starostlivosti, neutrality, nestrannosti, objektívnosti, práva žalobcu na spravodlivé posúdenie jeho spisu administratívou a na porušení jeho legitímnych očakávaní a na zneužití konania. Tento žalobný dôvod sa delí na štyri časti:
                  
                              —
                           
                           
                              prvá časť sa zakladá na porušení článku 22c služobného poriadku v rozsahu, v akom menovací orgán (ďalej len „AIPN“) neprijal postup stanovený týmto ustanovením,
                           
                        
                              —
                           
                           
                              druhá časť sa zakladá na porušení povinnosti starostlivosti,
                           
                        
                              —
                           
                           
                              tretia časť sa zakladá na porušení zásady objektivity, nestrannosti a neutrality príslušného AIPN, na porušení zásady rovnakého zaobchádzania a zákazu diskriminácie,
                           
                        
                              —
                           
                           
                              štvrtá časť sa zakladá na porušení pravidiel uplatniteľných v oblasti dôkazného bremena.